John Tanke Sviland

John Tanke Sviland (født 27. september 1845 i Høyland, død 6. mars 1910 i Stavanger) var kjent som leder i arbeiderbevegelsen, politiker og folketaler.

Han var formann i det første styret for avisen 1ste Mai som kom ut i Stavanger. 20. oktober 1892 var han med på stiftelsen av den første sosialdemokratiske forening i Stavanger. I 1893 tok han opp spørsmålet om å stifte en fellesorganisasjon for byens fagforeninger.

Sammen med Johan Gjøstein var han en av de to første som ble valgt inn i kommunestyret i Stavanger på den sosialdemokratiske listen. Dette skjedde i 1898.

Sviland drev butikk på Nytorget i Stavanger i mange år. Han var sentral i arbeidet med å starte en kooperativ forbruksforening i Stavanger i år 1900.

I Stavanger er han hedret med Tanke Svilands gate på Rudlå.

John Tanke Svilands vei på Sviland er oppkalt etter han.

Personer fra Stavanger kommune
Personer i arbeiderbevegelsen i Norge
Fødsler i 1845
Dødsfall i 1910